
RAPORT 
asupra propunerii legislative pentru modificarea şi completarea 

Ordonanţei Guvernului nr.37/2005 privind recunoaşterea şi funcţionarea 

grupurilor de producători, pentru comercializarea produselor agricole şi silvice 

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă pentru modificarea şi completarea Ordonanţei Guvernului nr.37/2005 privind recunoaşterea şi funcţionarea grupurilor de producători, pentru comercializarea produselor agricole şi silvice,  transmisă cu adresa          nr.Pl. x 251 din 9 mai 2011 şi înregistrată sub nr.24/314/12.05.2011. 

La întocmirea raportului, Comisia a avut în vedere avizul favorabil al Consiliului Legislativ, punctul de vedere negativ al Guvernului, avizul negativ al Comisiei pentru buget, finanţe şi bănci şi avizul favorabil al Comisiei juridice, de disciplină şi imunităţi.
Propunerea legislativă are ca obiect de reglementare modificarea şi completarea Ordonanţei Guvernului nr.37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice.
Propunerea legislativă pentru modificarea şi completarea Ordonanţei Guvernului nr.37/2005 privind recunoaşterea şi funcţionarea grupurilor de producători, pentru comercializarea produselor agricole şi silvice face parte din categoria legilor ordinare, potrivit prevederilor art.73 din Constituţia României, republicată.

La dezbaterea propunerii legislative sus menţionată a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Adrian Rădulescu, secretar de stat în cadrul Ministerului Agriculturii şi Dezvoltării Rurale. 
La lucrările comisiei au fost prezenţi 26 de deputaţi, din totalul de 27 de deputaţi, membri ai comisiei.

Propunerea legislativă a fost respinsă în unanimitate, în şedinţa din 29 iunie 2011, din următorul considerent: 
· propunerea legislativă nu respectă obiectivele şi obligaţiile pe care România şi le-a asumat ca stat membru al Uniunii Europene.  .
Propunerea legislativă a fost respinsă de Senat în şedinţa din 4 mai 2011.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările ulterioare, este de competenţa decizională a Camerei Deputaţilor.
          PREŞEDINTE,
             



  SECRETAR,

   Dr. ing. Stelian FUIA

